google/wiki40b huggingface dataset:
Κώστας Δίγκας

Βιογραφία

Γεννήθηκε στην Αθήνα. Αποφοίτησε από τη δραματική σχολή του Λαϊκού Πειραματικού Θεάτρου – Λεωνίδα Τριβιζά.
Ερμήνευσε ρόλους στον κινηματογράφο, στο θέατρο, σε τηλεοπτικές σειρές, στο ραδιόφωνο, στη διαφήμιση και σε μεταγλωττίσεις ξένων τηλεοπτικών σειρών. Επίσης, η φωνή του έχει χρησιμοποιηθεί για σπηκάζ σε ντοκιμαντέρ, στο ραδιόφωνο και την τηλεοπτική διαφήμιση.
Έχει γράψει διηγήματα και δύο θεατρικά έργα που έχουν ανέβει στο θέατρο. Τα "Ψέματα" και το "Overdose"
Μαίρη Λίντα

Βιογραφία

Ξεκίνησε σε μικρή ηλικία από τα ταλέντα του  Ορέστη Λάσκου, συνέχισε στα βαριετέ και καμπαρέ της εποχής ώσπου συνάντησε το Μανώλη Χιώτη και δημιούργησαν ένα από τα δημοφιλέστερα ντουέτα της δεκαετίας του '60. Υπήρξε μάλιστα και σύζυγός του για μια δεκαετία, με τον οποίο εμφανίσθηκαν μαζί σε αρκετές ταινίες του ελληνικού κινηματογράφου.
Το 1961 στο Φεστιβάλ Τραγουδιού Θεσσαλονίκης πήρε το Α' βραβείο με το τραγούδι «Απαγωγή». Πρωτοεμφανίστηκε στη δισκογραφία με το τραγούδι του Κώστα Καπλάνη «Πικρό ποτήρι».
Ελληνικές γλώσσες

Ελληνικές διάλεκτοι και γλώσσες

Πολλοί γλωσσολόγοι θεωρούν Ελληνογενείς γλώσσες τη νέα Ελληνική, μαζί με κάποιες άλλες διαλέκτους οι οποίες όμως δεν είναι αμοιβαία κατανοήσιμες. Πρόκειται για την Τσακωνική, την Ποντιακή, και την Καππαδοκική διάλεκτο. Μερικές φορές έχει την ίδια αντιμετώπιση και η Κυπριακή διάλεκτος.

Κατανομή

Οι Ελληνικές είναι παρακλάδι των Ινδοευρωπαϊκών γλωσσών. Πέρα από την αρχαία Μακεδονική , άλλη μία γλώσσα που παρουσιάζεται ως συγγενική με την Ελληνική είναι η Φρυγική. Ανάμεσα σε ζωντανές Ινδοευρωπαϊκές γλώσσες, λέγεται ότι τη μεγαλύτερη συγγένεια με την Ελληνική έχουν η Αρμενική γλώσσα και οι Ινδοϊρανικές γλώσσες.
Ραφαήλ Ραφαήλ

Βιογραφικά στοιχεία

Ήταν γιος του Αλέξανδρου Ραφαήλ, διευθυντή των ΣΕΚ και των θεσσαλικών σιδηροδρόμων, και της Κατερίνας Αξελού. Από την πλευρά του πατέρα του καταγόταν από παλαιά οικογένεια της Ύδρας. Ακολούθησε σταδιοδρομία στο διπλωματικό σώμα καταλαμβάνοντας σημαντικές θέσεις. Διετέλεσε πρέσβης της Ελλάδας στην Κοινωνία των Εθνών, στη Βέρνη (1928 - 1930), την Άγκυρα και το Παρίσι ενώ το 1946 διορίστηκε πρώτος πρέσβης στη Μόνιμη Αντιπροσωπεία της Ελλάδας στην Ουνέσκο (1946 - 1947). Κατά τη διάρκεια της θητείας του στη Γαλλία αγόρασε, για λογαριασμό του ελληνικού κράτους, την Villa Saïd στο Παρίσι, όπου στεγάζεται η αντιπροσωπεία της Ελλάδας στον ΟΑΣΑ.
Ήταν παντρεμένος με την Γιολάντα Πηλαβάκη και είχαν αποκτήσει δύο παιδιά: τον Αλέξανδρο, διπλωμάτη, και τον Νικόλαο.
Διοργανώσεις Ε.Π.Σ. Καστοριάς 2012–13

Κύπελλο

Το Κύπελλο κατέκτησε ο Α.Σ. Παναργειακός Άργους Ορεστικού.
Γεώργιος Σαμαράς

Βιογραφικά στοιχεία

Γεννήθηκε το 1903 στην Πύλο και ήταν αδερφός του Κωνσταντίνου Σαμαρά, καρδιολόγου και πατέρα του Αντώνη Σαμαρά. Σπούδασε στην Ανωτάτη Τεχνική Σχολή στην Καρλσρούη. Σταδιοδρόμησε ως διευθυντής τεχνικών εταιριών. 
Εξελέγη για πρώτη φορά βουλευτής Μεσσηνίας το 1956 με την υποστήριξη της ΕΡΕ και επανεξελέγη το 1958, το 1961 και το 1963. 
Ήταν παντρεμένος με τη Στέλλα Μουζακίτη. 
Απεβίωσε τον Ιούνιο του 1984 και κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών στις 11 Ιουνίου 1984.
Επαρχία Μουνσιγκάντζ

Το Μουνσιγκάντζ (Βεγγαλικά: মুন্সিগঞ্জ‎), επίσης γνωστό ιστορικά ως Μπικραμπούρ, είναι επαρχία στο κέντρο του Μπανγκλαντές. Ανήκει στη διαίρεση Ντάκα και συνορεύει με την επαρχία Ντάκα.
Σύμφωνα με την απογραφή του 2011, η επαρχία είχε πληθυσμό 1.445.660 κατοίκων. Ο αλφαβητισμός στην επαρχία φτάνει το ποσοστό του 60.1%.

Γεωγραφία

Έχει έκταση 954 τ.χλμ., εκ των οποίων 560 χλμ² είναι καλλιεργήσιμα. Δεν έχει καμία δασική περιοχή. 163 χλμ² γης είναι αρδευόμενα, ενώ 106 χλμ² γης βρίσκονται κάτω από το ποτάμι. Από την επαρχία περνούν 14 ποτάμια τα οποία διασχίζουν συνολικά 155 χιλιόμετρα.
Νίκος Παναγιωτόπουλος

Βιογραφία

Γεννήθηκε στην Αθήνα το 1945. Σπούδασε Φωτογραφία στο Λονδίνο (ΒΑ, Polytechnic of Central London, 1974-77). Eίναι διδάκτωρ στις Τέχνες και τις Ανθρωπιστικές Επιστήμες με ειδίκευση στη Φωτογραφία (PhD, University of Derby, 2008). Eίναι Αναπληρωτής Καθηγητής στο Tμήμα Φωτογραφίας και Οπτικοακουστικών Τεχνών του TEI Aθήνας, όπου διδάσκει Καλλιτεχνική Φωτογραφία από το 1990. Eργάστηκε ως επαγγελματίας φωτογράφος με κύρια ενδιαφέροντα το κοινωνικό ντοκουμέντο, το πορτρέτο, την αρχιτεκτονική και το θέατρο. Υπήρξε φωτογράφος και photo-editor του περιοδικού 'Ταχυδρόμος' (1980 - 89) καθώς και δημιουργός, επιμελητής και συντάκτης των μόνιμων σελίδων αφιερωμένων στη Φωτογραφία των περιοδικών ‘The Athenian’ & ‘Tέταρτο’ [1985 -1988] και συνεργάτης του περιοδικού ‘Περιοδικό’ του Θανάση Λάλα, (1985 - 1990). Σημαντικός εκπρόσωπος της Σύγχρονης Ελληνικής Φωτογραφίας, αφιερώθηκε εξ' ολοκλήρου στη διάδοση και την προώθηση της ελληνικής φωτογραφίας. Υπήρξε επίσης μέλος της επιτροπής εργασίας (1991 - 1993) των επαγγελματιών φωτογράφων για την συγκρότηση του νόμου 2121/93 περί πνευματικών δικαιωμάτων. Συνεργάστηκε με διεθνή φωτογραφικά πρακτορεία, περιοδικά και άλλα έντυπα ενώ εργάστηκε και στο Υπουργείο Πολιτισμού ως ειδικός σύμβουλος σε θέματα φωτογραφίας επί Υπουργίας Θ.Μικρούτσικου, Σ.Μπένου και Ε.Βενιζέλου. Υπήρξε ιδρυτικό μέλος του Φωτογραφικού Κέντρου Αθηνών (μαζί με τους Κωστή Αντωνιάδη, Γιώργο Δεπόλλα, Γιάννη Δήμου και Στέφανο Πάσχο) καθώς και της Ένωσης Φωτογράφων Εφαρμοσμένης και Δημιουργικής Φωτογραφίας (ΕΦΕΔΗΦ). 
Έχει δημοσιεύσει, εως σήμερα, ένα σημαντικό αριθμό θεωρητικών και κριτικών κειμένων, έχει οργανώσει και επιμεληθεί φωτογραφικές εκθέσεις, σεμινάρια, εργαστήρια και ερευνητικά προγράμματα κι έχει συμμετάσχει ως συνδιοργανωτής και εισηγητής σε συνέδρια και ημερίδες. 
Ατομικές εκθέσεις του έχουν παρουσιαστεί στην Ελλάδα, στις ΗΠΑ, στον Καναδά, στο Ισραήλ και σε αρκετές ευρωπαϊκές χώρες (Γερμανία, Ιταλία, Ισπανία κ.α).
Εθνική Αϊτής (ποδόσφαιρο ανδρών)

Ιστορία

Έχει μια συμμετοχή στην τελική φάση στο Παγκόσμιο Κύπελλο Ποδοσφαίρου 1974, αλλά ηττήθηκε και στα τρία παιχνίδια που έδωσε στη φάση των ομίλων από τις εθνικές Ιταλίας, Πολωνίας και Αργεντινής. Έχει επίσης δεκατρείς συμμετοχές στο ΚΟΝΚΑΚΑΦ Γκολντ Καπ, με ποιο επιτυχημένη αυτή του 1973, όταν και κατέκτησε το τρόπαιο.
Συνέλευση Νόμπελ στο Ινστιτούτο Καρολίνσκα

Υπόβαθρμο

Στην πρώιμη ιστορία του βραβείου Νόμπελ Ιατρικής, το οποίο απονεμήθηκε για πρώτη φορά το 1901, οι επιτυχόντες είχαν αποφασιστεί από το σύνολο του διδακτικού προσωπικού του Ινστιτούτου Καρολίνσκα. Ο λόγος για τη δημιουργία ενός ειδικού οργάνου για τις αποφάσεις σχετικά με το βραβείο Νόμπελ ήταν το γεγονός ότι το Ινστιτούτο Καρολίνσκα είναι ένα κρατικό πανεπιστήμιο, το οποίο με τη σειρά του σημαίνει ότι υπόκειται σε διάφορους νόμους που ισχύουν σε κυβερνητικές υπηρεσίες στη Σουηδία και παρόμοιους οργανισμούς στο σουηδικό δημόσιο τομέα, όπως η ελευθερία των νομοθεσιών πληροφόρηση. Μετακινώντας την πραγματική διαδικασία λήψης αποφάσεων σε ιδιωτικό φορέα στο Ινστιτούτο Καρολίνσκα (αλλά όχι μέρος του), είναι δυνατόν να ακολουθηθούν οι κανονισμοί για το βραβείο Νόμπελ που ορίζονται από το Ίδρυμα Νόμπελ, συμπεριλαμβανομένης υης διατήρησης του απορρήτου όλων των εγγράφων και διαδικασιών για τουλάχιστον 50 χρόνια. Επίσης, η νομική δυνατότητα αμφισβήτησης των αποφάσεων π.χ. σε διοικητικά δικαστήρια έχει αφαιρεθεί.
Οι άλλοι δύο φορείς απονομής Νόμπελ στη Σουηδία, η Σουηδική Βασιλική Ακαδημία των Επιστημών και η Σουηδική Ακαδημία, είναι νομικά ιδιωτικοί οργανισμοί (αν και απολαμβάνουν βασιλική προστασία) και ως εκ τούτου δε θα έπρεπε να προβούν σε ειδικές ρυθμίσεις για να είναι σε θέση να ακολουθήσουν τους κανονισμούς του Ιδρύματος Νόμπελ.
Ε.ΚΑ.Σ. Δυτικής Μακεδονίας 2012-2013

Η αγωνιστική δράση στα Πρωταθλήματα της Ένωσης Καλαθοσφαιρικών Σωματείων Δυτικής Μακεδονίας έλαβε χώρα από το φθινόπωρο του 2012 μέχρι την άνοιξη του 2013. Διοργανώθηκαν αγώνες στο επίπεδο όλων των ηλικιακών ομάδων, ανδρών και γυναικών, ωστόσο δεν διεξήχθη διοργάνωση Κυπέλλου.

Α' Κατηγορία Ανδρών

Το Πρωτάθλημα αυτό διεξήχθη σε δύο φάσεις: την Κανονική Περίοδο και την Τελική Φάση.

Υποβιβασμός

Υποβιβάστηκαν αυτόματα και χωρίς καμία άλλη διαδικασία οι ομάδες που κατέλαβαν τη δέκατη και την ένατη θέση (Α.Σ. Φοίνικας Πτολεμαΐδας και Π.Α.Ο. Κοζάνης αντίστοιχα) της Κανονικής Περιόδου.
Επίσης θα υποβιβαστούν το φθινόπωρο οι ομάδες που κατέλαβαν τις προηγούμενες τελευταίες θέσεις του βαθμολογικού πίνακα, αρχής γενομένης από την όγδοη, έτσι ώστε ο συνολικός αριθμός όσων υποβιβαστούν από τη Γ' Εθνική, όσων παραμείνουν στην κατηγορία και των δύο ομάδων που θα προβιβαστούν από τη Β' Κατηγορία Ε.ΚΑ.Σ.ΔΥ.Μ. να είναι Δέκα (10).

Β' Κατηγορία Ανδρών

Το Πρωτάθλημα αυτό διεξήχθη σε δύο φάσεις. Η κλήρωση του προγράμματος πραγματοποιήθηκε στις 27 Αυγούστου 2012.
Τα σωματεία με δικαίωμα συμμετοχής στην κατηγορία αυτή κατά την A' Φάση χωρίστηκαν σε δύο Ομίλους βάσει γεωγραφικών κριτηρίων. Στα πλαίσια αυτών αναμετρήθηκαν μεταξύ τους από δύο φορές.
Οι σύλλογοι που κατέλαβαν τις τρεις πρώτες θέσεις των ομίλων τους σχημάτισαν κατά τη Β' Φάση έναν κοινό όμιλο, στα πλαίσια του οποίου αναμετρήθηκαν σε διπλούς αγώνες, χωρίς να μεταφέρουν βαθμολογία και αποτελέσματα. Με τον τρόπο αυτό προέκυψαν οι θέσεις 1 έως 6 της τελικής βαθμολογίας. Οι υπόλοιπες ομάδες σχημάτισαν κατά τη Β' Φάση έτερο όμιλο προκειμένου να προκύψουν με διπλούς αγώνες οι θέσεις 7 και κάτω.
Ο Κεραυνός Γρεβενών, ο οποίος και κατέλαβε την κορυφή του βαθμολογικού πίνακα του Α' Ομίλου της Β' Φάσης, αναδείχθηκε Πρωταθλητής και από την επόμενη περίοδο ανήλθε στην Α' Κατηγορία Ανδρών. Τον ακολούθησε και ο Γ.Σ. Ελίμειας που βρέθηκε στη δεύτερη θέση της τελικής βαθμολογίας.
Ουσουλουτάν

Γεωγραφία

Η Ουσουλουτάν βρίσκεται νοτιοδυτικά της Σάντα Έλενα, βορειοδυτικά της Ασιέντα Ομπραχουέλο και της Λος Μπάρτες.

Δημογραφία

Η Ουσουλουτάν έχει 71.636 κατοίκους (2006). Είναι η δέκατη πέμπτη μεγαλύτερη πόλη του Ελ Σαλβαδόρ μετά το Σαν Σαλβαδόρ, την Σάντα Άνα, το Σογιαπάνγκι, το Σαν Μιγκέλ, την Απόντα, το Μεχικάνος, τη Σιουδάδ Ντελγάδο, την Σάντα Τέκλα, το Ιλοπάνγκο, το Σαν Μαρτίν, το Κουσκατανσίνγκο, την Αουατσαπάν, τη Σονσονάτε κατ την Κοχουτεπέκε.
791 Ανί

Φυσικά χαρακτηριστικά

Η μέση διάμετρος της Ανί εκτιμάται σε 103,52 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,033. Είναι άγνωστο αν και με ποια περίοδο περιστρέφεται η Ανί γύρω από τον εαυτό της.
Καναδική Ποδοσφαιρική Ομοσπονδία

Ιστορία

Η ιδρυτική συνεδρίαση της Διοίκησης της Καναδικής Ποδοσφαιρικής Ομοσπονδίας (Dominion of Canada Football Association - DCFA) έλαβε χώρα στις 24 Μαΐου του 1912. Η ομοσπονδία προσχώσησε στη FIFA στις 31 Δεκεμβρίου του 1912. Στις 21 Ιουνίου του 1926, η DCFA αποχώρησε από τη FIFA, για να επανέλθει στις 20 Ιουνίου του 1948. Η ομοσπονδία (Canada Soccer) γιόρτασε την 100η επέτειο το 2012.
Και οι επτά ήταν υπέροχοι (ταινία)

Πλοκή

Ένα μικρό μεξικανικό χωριό δέχεται κάθε χρόνο επιδρομή από μια συμμορία ληστών με ηγέτη τον διαβόητο Καλβέρα (Ίλαι Γουάλακ),που τους αρπάζει τη σοδειά τους, αφήνοντας το χωριό στην πείνα και στη φτώχεια. Μετά από την τελευταία επιδρομή και τη δολοφονία ενός χωρικού, τρεις κάτοικοι αποφασίζουν ότι δεν πάει άλλο η κατάσταση με τον Καλβέρα, και οτι θα πρέπει να αντισταθούν. Έτσι πάνε στον 
γηραιότερο του χωριού για να ζητήσουν την συμβουλή του. Ο γέρος τους λέει ότι μόνοι τους δεν μπορούν να διώξουν τον Καλβέρα χωρίς όπλα και θα πρέπει να πάνε στην πόλη για να τ'αγοράσουν. Έτσι οι τρεις χωρικοί με τις λιγοστά τους χρήματα κατεβαίνουν στην πόλη. Εκεί θα συναντήσουν τον Κρις Άνταμς (Γιουλ Μπρίνερ), έναν περιπλανώμενο μισθοφόρο και θα του ζητήσουν να τους βρει όπλα. Ο Κρις θα τους προτείνει οτι καλύτερα να βρουν άντρες να μισθώσουν για την δουλειά παρά να αγοράσουν όπλα, που      όπως θα τους πει " Οι άντρες είναι πιο φθηνοί από τα όπλα".
Ο Κρις δέχεται να βοηθήσει τους τρεις χωρικούς και έτσι αναλαμβάνει να βρει μια ομάδα άντρων που θα πάνε στο χωριό για να αντιμετωπίσουν τον Καλβέρα και την συμμορία του.
Ο πρώτος που θα δεχτεί είναι ο πιστολέρο Βιν Τάνερ (Στηβ ΜακΚουήν) που έμεινε απένταρος μετά από παρτίδα τζόγου. Ο δεύτερος είναι ο Χάρι Λακ (Μπραντ Ντέξτερ), που πιστεύει οτι η αμοιβή θα είναι πιο μεγάλη στο τέλος. Ο τρίτος που θα ακολουθήσει είναι ο Ιρλανδο-Μεξικανός Μπερνάντο Ό Ράιλυ (Τσαρλς Μπρόνσον), που δέχεται να πάει επειδή του λείπει η δράση. Ο τέταρτος θα είναι ο Μπριτ (Τζέιμς Κόμπερν),που είναι σπεσιαλίστας και με μαχαίρι και όπλο, που δέχεται να πάει βλέποντάς το ως πρόκληση. Ο πέμπτος είναι ο Λι (Ρόμπερτ Βον), ένας πιστολέρο που τρέχει να κρυφτεί από τους εφιάλτες του και τους εχθρούς του. Ο έκτος θα είναι ο Τσίκο (Χορστ Μπούχολτς), ένας νεαρός πιστολέρο, που θέλει να αποδείξει στον Κρις οτι είναι ικανός για να γίνει πιστολάς. Ο Κρις στην αρχή αρνείται να  τον πάρει μαζί του θεωρώντας τον άμυαλο και παιδαρέλι για να κάνει αυτό το επάγγελμα.  Με την επιμονή  όμως που δείχνει ο Τσίκο θα κάνει τον Κρις να δεχτεί και να τον βάλει στην ομάδα του.
Ευρωπαϊκός χάρτης των περιφερειακών ή μειονοτικών γλωσσών

Ο Ευρωπαϊκός χάρτης των περιφερειακών ή μειονοτικών γλωσσών (αγγλικά: European Charter for Regional or Minority Languages, ECRML) είναι σύμβαση του Συμβουλίου της Ευρώπης. Καταρτίσθηκε το 1992 και στοχεύει στην προστασία και την προώθηση των ιστορικών περιφερειακών και μειονοτικών γλωσσών της Ευρώπης.
Ισχύει μόνο για τις γλώσσες που χρησιμοποιούνται παραδοσιακά από τους πολίτες των κρατών - μελών (αποκλείοντας έτσι τις γλώσσες που χρησιμοποιούνται από τους πρόσφατους μετανάστες από άλλα κράτη), οι οποίες διαφέρουν σημαντικά από την γλώσσα της πλειοψηφίας ή την την επίσημη γλώσσα (αποκλείοντας έτσι τις διαλέκτους της γλώσσας της πλειοψηφίας ή της επίσημης γλώσσας) και οι οποίες είτε έχουν μια εδαφική βάση (και επομένως μιλιούνται παραδοσιακά από πληθυσμούς περιφερειών ή περιοχών μέσα στο κράτος) είτε χρησιμοποιούνται από τις γλωσσικές μειονότητες μέσα στο κράτος ως σύνολο (με αυτόν τον τρόπο περιλαμβάνοτναι γλώσσες όπως η γίντις και η ρομανί που χρησιμοποιούνται σε μια ευρεία γεωγραφική περιοχή).
Γλώσσες που είναι επίσημες στις περιφέρειες ή τις επαρχίες ή τις ομοσπονδιακές μονάδες ενός κράτους (π.χ. τα καταλανικά στην Ισπανία) δεν κατατάσσονται στις επίσημες γλώσσες του κράτους και μπορούν, επομένως, να ωφεληθούν από τον Χάρτη. Από την άλλη, η Ιρλανδία δεν μπορούσε να υπογράψει τον Χάρτη προς όφελος της ιρλανδικής γλώσσας, (αν και μειονοτική γλώσσα), καθώς έχει οριστεί ως η πρώτη επίσημη γλώσσα του κράτους. Το Ηνωμένο Βασίλειο, όμως, έχει επικύρωσει τον Χάρτη εκ μέρους (μεταξύ άλλων γλωσσών) των ιρλανδικών στη Βόρεια Ιρλανδία.
Ο Χάρτης περιλαμβάνει ένα μεγάλο αριθμό δράσεων που τα συμβαλλόμενα κράτη μπορούν να αναλάβουν για να προστατεύσουν και να προωθήσουν τις ιστορικές περιφερειακές και μειονοτικές γλώσσες. Υπάρχουν δύο επίπεδα προστασίας. Όλοι οι χώρες που υπογράφουν τον Χάρτη οφείλουν να εφαρμόσουν το χαμηλότερο επίπεδο προστασίας στις γλώσσες που αναγνωρίζουν ότι αφορά ο Χάρτης. Μπορούν, όμως, να δηλώσουν ότι κάποια ή όλες αυτές οι γλώσσες θα έχουν το ανώτερο επίπεδο προστασίας, που περιλαμβάνει μια σειρά ενεργειών, από τις οποίες τα κράτη πρέπει να συμφωνήσουν να αναλάβουν τουλάχιστον 35.
Η υπογραφή (ένα προκαταρκτικό στάδιο) και επικύρωση του Χάρτη είναι προϋπόθεση για τις χώρες που θέλουν να ενταχθούν στην Ευρωπαϊκή Ένωση, αν και αρκετά από τα σημερινά μέλη της δεν την έχουν υπογράψει.
Ο Χάρτης τέθηκε σε ισχύ την 1 Αυγούστου 1998, όταν 5 χώρες ολοκλήρωσαν την επικύρωσή του.
ΑΠΟΕΛ (καλαθοσφαίριση ανδρών)

Τα πρώτα χρόνια

Το τμήμα καλαθόσφαιρας ιδρύθηκε το 1948 και μέχρι το 1958 οι αγώνες, φιλικοί πάντα, γίνονταν σε αυτοσχέδια γήπεδα. Το 1957 μια μικτή ομάδα από καλαθοσφαιριστές του ΑΠΟΕΛ και της ΓΣ Παγκύπρια μετέβησαν στην Αίγυπτο δίνοντας πολλά φιλικά παιχνίδια. Το 1958 διοργανώθηκε το πρωτάθλημα Λευκωσίας με πρώτο πρωταθλητή τον ΑΠΟΕΛ. Το 1965 ιδρύθηκε η Κυπριακή ομοσπονδία διοργανώνοντας και τις πρώτες επίσημες διοργανώσεις με το ΑΠΟΕΛ να κρατά πρωταγωνιστικό ρόλο.

Ευρωπαϊκή πορεία

Πρώτη ευρωπαϊκή συμμετοχή ήταν το 1980 με την ΤΣΣΚΑ Σόφιας. Στη διοργάνωση του κυπέλλου πρωταθλητριών το 1985 το ΑΠΟΕΛ δημιούργησε ένα μεγάλο ρεκόρ, στη διοργάνωση αντιμετώπισε τη Ζαντάρ πρωταθλήτρια Γιουγκοσλαβίας και με μεγάλους παίκτες στην σύνθεση της όπως ο Στόγιαν Βράνκοβιτς, στον έναν από τους δύο αγώνες που έγιναν στο Ζαντάρ ο ΑΠΟΕΛ έχασε με 192-116, συνολικά σημειώθηκαν 308 πόντοι οι περισσότεροι που έχουν σημειωθεί σε ευρωπαϊκό παιχνίδι.
Ποτό

Ποτό ονομάζεται ένα υγρό το οποίο προορίζεται για ανθρώπινη κατανάλωση. Πέρα από την κάλυψη βασικών αναγκών, τα ποτά αποτελούν τμήμα της ανθρώπινης κοινωνίας. Αν και όλα τα ποτά και αναψυκτικά, συμπεριλαμβανομένων των χυμών και των ανθρακούχων ποτών, αποτελούνται από νερό, το νερό δεν θεωρείται το ίδιο αναψυκτικό. Τα αλκοολούχα ποτά περιέχουν και αιθανόλη (αλκοόλ ή οινόπνευμα).

Βιολογία

Όταν το ανθρώπινο σώμα αφυδατώνεται επάγεται το αίσθημα της δίψας. Αυτή η έντονη αναζήτηση για υγρά έχει ως αποτέλεσμα μια ενστικτώδη ανάγκη για πόση. Η δίψα ρυθμίζεται από τον υποθάλαμο ως ανταπόκριση σε αλλαγές στα επίπεδα ηλεκτρολυτών του σώματος και του όγκου του κυκλοφορούντος αίματος. Η παντελής απαλοιφή των ποτών, όπως το νερό, από το σώμα θα οδηγήσει στο θάνατο πιο γρήγορα από την αφαίρεση οποιαδήποτε άλλης ουσίας. Όμως, αν και το νερό είναι απαραίτητο για τη ζωή, είναι φορέας πολλών νόσων.

Ιστορία

Το νερό και το γάλα είναι τα βασικά ποτά κατά τη διάρκεια της ιστορίας. Καθώς η ανθρωπότητα εξελισσόταν, ανακαλύφθηκαν νέες τεχνικές για την παραγωγή ποτών από τα φυτά ιθαγενή στη περιοχή τους. Τα παλαιότερα αρχαιολογικά στοιχεία παραγωγής κρασιού έχουν βρεθεί στη Γεωργία (π. 6000 π.Χ.) και στο Ιράν (π. 5000 π.Χ.). Η μπύρα είναι γνωστό ότι παραγόταν στην νεολιθική Ευρώπη από το 3000 π.Χ.. Το τσάι πιθανόν αναπτύχθηκε στο Γιουνάν, Κίνα, κατά τη διάρκεια της δυναστείας Σανκ (16ος-11ος αιώνα π.Χ.), ως φάρμακο.
Η κατανάλωση ποτών αποτελεί επίσης σημαντικό τμήμα της κοινωνικοποίησης κατά τη διάρκεια των αιώνων. Στην Αρχαία Ελλάδα, η κοινωνική συνεύρεση με σκοπό την κατανάλωση ποτών ήταν γνωστή ως συμπόσιο, όπου καταναλωνόταν οίνος κεκραμμένος (δηλαδή νερωμένος). Στην Αρχαία Ρώμη μια παρόμοια εκδήλωση ονομαζόταν convivium. Πολλές από τις πρώτες κοινωνίες θεωρούσαν το αλκοόλ δώρο των θεών, με αποτέλεσμα τη δημιουργία θεών όπως ο Διόνυσος. Αντίθετα, άλλες θρησκείες, όπως ο μουσουλμανισμός, είτε απαγορεύουν είτε αποθαρρύνουν την κατανάλωση αλκοολούχων ποτών για διάφορους λόγους.
Στην ανατολική Αφρική και την Υεμένη, ο καφές χρησιμοποιήθηκε σε πολλές τοπικές θρησκευτικές τελετές. Καθώς αυτές οι τελετές ήταν αντίθετες με τη χριστιανική θρησκεία, η εκκλησία της Αιθιοπίας απαγόρευσε τον καφέ μέχρι την βασιλεία του Μενελίκ Β΄. Ο καφές απαγορεύτηκε και στην Οθωμανική Αυτοκρατορία τον 17ο αιώνα για πολιτικούς λόγους. Αλκοολούχα ποτά, όπως το αψέντι, απαγορεύτηκαν τις αρχές του 20ού αιώνα επειδή συνδέθηκαν με παραβατική συμπεριφορά.
Γιάννης Χαρτοματζίδης

Βιογραφία

Σκηνοθέτησε πολλές γνωστές ταινίες της δεκαετίας του 1980 με πρωταγωνιστές τον Στάθη Ψάλτη, τον Σωτήρη Μουστάκα και άλλους δημοφιλείς ηθοποιούς. Ο σκηνοθέτης από τα μέσα της δεκαετίας του 1990 μέχρι το θάνατό του ασχολήθηκε ενεργά με τον Οργανισμό συλλογικής διαχείρισης σκηνοθετών, σεναριογράφων και άλλων δημιουργών «Αθηνά», ως μέλος του Δ.Σ. και ταμίας.
Συνεργάστηκε με τον παραγωγό Γιώργο Καραγιάννη και τον Όμηρο Ευστρατιάδη. Μερικές από τις ταινίες που είχε κάνει -κυρίως με παραγωγό τον Γιώργο Καραγιάννη- είναι οι «Κλεφτρόνι και τζέντλεμαν», «Ροζ Γάτος», «Τρελός είμαι ό,τι θέλω κάνω», «Λαλάκης ο Εισαγόμενος».
Πέθανε τον Ιούνιο του 2013 σε ιδιωτικό νοσοκομείο της Αθήνας, όπου νοσηλευόταν δίνοντας μεγάλη μάχη με τον καρκίνο.
Στοιχείο Περιόδου 5

Ένα στοιχείο περιόδου 5 είναι στοιχείο στη πέμπτη περίοδο (σειρά) του περιοδικού πίνακα. Έχει 18 στοιχεία, ξεκινώντας με το ρουβίδιο και τελειώνοντας με το ξένο.

Φυσικές ιδιότητες

Το ζιρκόνιο είναι ένα από τα κύρια συστατικά των κρυστάλλων ζιρκονίου, τα οποία σήμερα είναι τα παλαιότερα γνωστά μέταλλα στο φλοιό της γης. Πολλά μεταγενέστερα μεταβατικά μέταλλα, όπως το ρόδιο, χρησιμοποιούνται πολύ συχνά στη παραγωγή κοσμημάτων λόγω του ότι είναι απίστευτα λαμπερά.
Αυτή η περίοδος είναι γνωστή για το ότι περιέχει μεγάλο αριθμό εξαιρέσεων του κανόνα Μάντελουνγκ.
Μαργαρίτα της Ουγγαρίας

Πρώτος γάμος

Τον Ιανουάριο του 1185, η Μαργαρίτα παντρεύτηκε τον Βυζαντινό αυτοκράτορα Ισαάκ Β΄ Άγγελο, ο οποίος ήθελε μια πολιτική στρατηγική συμμαχία με την Ουγγαρία για να ενισχύσει την εξουσία του. Είχαν δυο γιους:
τον Μανουήλ Άγγελο (πέθανε το 1212) που ήταν προφανώς ο μεγαλύτερος γιος  και τον Ιωάννη Άγγελο που κυβέρνησε την Συκχία. Μετακόμισε στην Ουγγαρία και κυβέρνησε τη Συρχία και τον Μπακς (1227-42) ως απόγονος του βασιλιά Μπέλα της Ουγγαρίας. Ο Ισαάκιος είχε τυφλώθηκε το 1195 από τον αδελφό του Αλέξιο Γ΄ Άγγελο, ο οποίος στη συνέχεια ανέλαβε το θρόνο. Ο Ισαάκιος φυλακίστηκε, αλλά δεν είναι σαφές εάν φυλακίστηκε και η Μαργαρίτα.

Δεύτερος γάμος

Μετά την πτώση της Κωνσταντινούπολης, παντρεύτηκε τον Βονιφάτιο του Μομφερράτου. Η προγονή της Μαργαρίτας, Αγνή του Μομφερράτου παντρεύτηκε τον νέο αυτοκράτορα Ερρίκο της Φλάνδρας τον Φεβρουάριο του 1207. Την ίδια χρονιά, ο Βονιφάτιος δέχτηκε επίθεση από βουλγαρική ενέδρα. Αποκεφαλίστηκε, και το κεφάλι του στάλθηκε στον Καλογιάν της Βουλγαρίας Ο γιος της Μαργαρίτας και του Βονιφάτιου Δημήτριος έγινε βασιλιάς της Θεσσαλονίκης, τουλάχιστον στον τίτλο, με τη Μαργαρίτα ως αντιβασίλισσα. Το 1216, η Μαργαρίτα επέστρεψε στην Ουγγαρία.

Τρίτος γάμος

Παντρεύτηκε για τρίτη φορά τον Νικόλαο Α΄ του Αγίου Ομέρ, γνωστό και ως άρχοντα της Βοιωτίας. Είχαν δυο γνωστά παιδιά, τον Μπέλα του Αγίου Ομέρ και τον Γουίλιαμ του Αγίου Ομέρ.
Οσάκα

Ιστορία

Η ιστορία της πόλης ανάγεται στην περίοδο Κοφούν όπως αποκαλύπτουν τα ερείπια Μορινομίγια (森の宮遺跡) του 5ου έως 6ου αιώνα π.χ.. Η Οσάκα ήταν για ένα μεγάλο χρονικό διάστημα το πιο σημαντικό οικονομικό κέντρο της Ιαπωνίας και το μεγαλύτερο μέρος του πληθυσμού της ήταν παραδοσιακά έμποροι. Κατά τη διάρκεια της περιόδου Έντο (1603–1867), η πόλη ανέκτησε το αρχαίο κύρος της και έγινε ένα πολυσύχναστο εμπορικό λιμάνι. Η λαϊκή κουλτούρα της πόλης ήταν στενά συνδεδεμένη με την εξαιρετικά διαδεδομένη στην Ιαπωνία παραδοσιακή τέχνη της ξυλογραφίας που ονομάζεται ουκίγιο-ε. Αναπτυσσόμενη παράλληλα με το Κυότο και το Έντο (σημερινό Τόκυο) η Οσάκα είχε να επιδείξει έντονη καλλιτεχνική ζωή όπως διαφαίνεται από τα πολυάριθμα κουκλοθέατρα μπουνράκου και θέατρα Καμπούκι.

Σύγχρονη Οσάκα

Η σύγχρονη πόλη σχεδιάστηκε αρχικά με κυβερνητική διάταξη γύρω από μία έκταση 15 km² μόνο. Στη συνέχεια η πόλη βίωσε τρεις μεγάλες επεκτάσεις για να φθάσει το σημερινό της μέγεθος που είναι περίπου 222 km². Η Οσάκα είναι σήμερα η έδρα πολλών πολυεθνικών επιχειρήσεων και η αγορά της είναι μία από τις πιο σημαντικές του κόσμου.

Ετυμολογία της Οσάκα (大阪)

Η Οσάκα μεταφράζεται ως Μεγάλος Λόφος. Είναι ασαφές πως το όνομα Οσάκα επικράτησε του ονόματος Νανιγουά που ήταν το αρχικό όνομα της πόλης. Η παλιότερη χρήση του σύγχρονου ονόματος βρίσκεται σε μία επιγραφή του 1496.

Αξιοθέατα

Η Οσάκα είναι γνωστή για τα μπουνράκου (παραδοσιακά κουκλοθέατρα), τα θέατρα Καμπούκι και πιο πρόσφατα για τα μανζάι (αυτοσχέδια κωμωδία).
Στέφανος ο Υστερότοκος

Η ζωή του

Ο Στέφανος γεννήθηκε λίγο μετά το θάνατο του πατέρα του. Αυτό έγινε αφορμή από τα αδέλφια του από τον πρώτο γάμο του πατέρα του να αμφισβητήσουν, το ότι ήταν γνήσιο τέκνο του Ανδρέα Β΄ και να μην του δώσουν κάποια περιοχή του βασιλείου: ο Μπέλα Δ΄ έγινε βασιλιάς της Ουγγαρίας και δούκας της Στυρίας, ο Κολομάν πρίγκιπας της Γαλικίας (Halych) -η οποία αναβαθμίστηκε σε βασίλειο της Ρουθηνίας- και δούκας της Σλαβονίας και ο Ανδρέας πρίγκιπας της Γαλικίας και του Ζβενίχοροντ.